# 4G

### Wikipedia

4G on yleisnimitys matkapuhelintekniikoille, jotka tulevat kolmannen sukupolven (3G) jälkeen. 4G on todennäköisesti yhdistelmä erilaisia verkkoja, jossa 3G, GSM, WLAN, Bluetooth ja muut järjestelmät yhdistetään yhdeksi virtuaaliseksi verkoksi, jonka kautta tarjotaan IP-pohjaisia palveluja.

### [muokkaa] Kehitys

Japanin suurin matkapuhelinoperaattori NTT DoCoMo on kehittänyt 4G:tä jo vuodesta 1998 ja se uskoo julkaisevansa ensimmäiset 4G-palvelut 2006. Japani, Kiina ja Etelä-Korea ovat sopineet kehittävänsä neljännen sukupolven teknologiaa yhdessä. Nämä kolme maata muodostavat yhdessä noin kolmasosan koko maailman matkapuhelinmarkkinoista. Kaupallisten markkinoiden toivotaan avautuvan 2010. Myös kaksi suurta matkapuhelinvalmistajaa, Nokia ja Samsung toimivat yhteistyössä kehittääkseen 4G-standardia ja 4G-matkapuhelimia. Intia aikoo siirtyä 3G:n yli kokonaan 2G:stä 4G:hen, koska maan IT- ja kommunikaatioministerin mukaan 3G on kehittynyt mutta ei ole kustannustehokas. Etelä-Korea huutokauppaa 4G-oikeudet jo vuonna 2005, koska ei ole tyytyväinen 3G:n ominaisuuksiin ja Wi-Fin toimintaetäisyyteen (50m).

### [muokkaa] Tiedonsiirtonopeus

Neljännen sukupolven langattomassa verkossa on datasiirtotien nopeudet arvioitu 100 Mbit/s (latausnopeus) ja 20Mbit/s (lähetysnopeus). ITUn määritelmä 4G:n nopeuksista poikkeaa tästä huomattavasti, latausnopeus paikallaan 1Gbit/s ja 100Mbit/s liikkuessa. Suurin eteläkorealainen matkapuhelinoperaattori on jo testannut 4G-verkkoa, jossa tiedonsiirtonopeus oli mobiilipäätelaitteiden välillä 1Mbit/s. NTT DoCoMon testiverkoissa tiedonsiirtonopeus on ollut hetkellisesti 300Mbit/s ja tasaisesti 135Mbit/s.

### [muokkaa] Globaali verkko

4G:stä puhuttaessa voidaan käyttää englanninkielistä termiä ubiquitous, joka juontuu latinasta ja merkitsee "kaikkialla ja koko ajan läsnä olevaa". Tietokoneet tuodaan meitä ympäröivään todellisuuteen, jossa ne toimivat verkostona. NTT DoCoMon vision mukaan Japanissa tarvitaan vuonna 2010 noin 570 miljoonaa mobiilipäätelaitetta, vaikka maassa on vain 120 miljoonaa asukasta. Loput 450 miljoonaa mobiililaitetta sijoitetaan autoihin, polkupyöriin, kannettaviin tietokoneisiin, koiran tai kissan kaulapantoihin, jääkaappeihin, videokameroihin, tv-vastaanottimiin, jne. Eli integroidaan langattomia verkkoja työpaikalla, kotona ja kaikkialla niin, että verkosta toiseen voi liittyä täysin saumattomasti.

### [muokkaa] Sisältö

Pääpaino on sisällössä, joka on 4G:ssä tekniikkaa tärkeämpää. Käyttäjän ulottuville tuodaan arvoa tuovia palveluja, joita on mahdollista käyttää kaikkialla. Jo nyt 3G tarjoaa mm. paikannuspalveluja, jotka 4G:n myötä tulevat kehittymään. 4G:n mukana tulee skaalautuva ja joustava tietoturva, joka turvaa sekä käyttäjän että operaattorin. Tämän ansiosta mobiilimaksaminen ja käyttäjän tunnistus päätelaitteen avulla yleistyvät. Yksi mahdollisuus on, että 4G-verkko on kaikkien käytössä lähes ilmaiseksi mutta palvelut maksavat. Toinen vaihtoehto on päinvastainen eli verkon käyttö maksaa mutta palvelut ovat ilmaisia. Kolmannessa näkymässä verkkoa ei ole lainkaan, vaan mobiililaitteet itse muodostavat ketjun, jota myöten tieto siirtyy oikeaan paikkaan. Mikäli verkko luodaan kaupallisin periaattein niin monet ei-kaupalliset sivustot jäävät sen ulkopuolelle. Tällöin sisällöstä tulee yksipuolisempaa. Mutta jos verkosta tulee vähemmän kaupallinen niin tulevaisuus näyttää aivan toisenlaiselta.

4G:n myötä korkealaatuiset audio-visuaalilähetykset mobiililaitteisiin tulevat mahdollisiksi. Videopuhelut saattavat olla lasten ja vanhusten mieleen mutta yritysten näkökulmasta yksi tärkeä palvelu voi olla videokonferenssit. Myös teräväpiirtotelevisiolähetyksiä on testattu jo 4G-verkossa.

### [muokkaa] Tekniikkaa

Lista tekniikoista ja verkoista, joita mahdollisesti käytetään 4G-verkossa:

- Bluetooth
- GSM, GPRS, EDGE, UMTS
- UMTS TDD (Time-Division-Duplexing)
- HSDPA (High Speed Downlink Access Link)
- HSUPA (High Speed Uplink Access Link)
- Wi-Fi (IEEE 802.11)
- WiMAX (IEEE 802.16)
- MBWA (IEEE 802.20) (Mobile Broadband Wireless Access)
- FLASH-OFDM (Fast Low-latency Access with Seamless Handoff, Orthogonal Frequency Division Multiplexing)
- Stratelliitti, stratosfäärissä noin 21 kilometrin korkeudella oleva ilma-alus, joka toimii satelliitin tavoin. Tarjoaa mahdollisuuden langattomaan tiedonsiirtoon esimerkiksi 3G/4G-yhteyksille, muille langattomille puhelinyhteyksille ja HDTV-lähetyksille.

### [muokkaa] Uhat ja ongelmat

- Ei valmista yhtä standardia, jolle rakentaa pohja
- Palvelujen määrä ja laatu
- Mikäli käyttö ja/tai palvelut ovat kalliita, ei kysyntää
- Internet-surfaus hankalaa pienellä laitteella
- Virrankulutus, akkujen kesto

### [muokkaa] Yhteenveto

- "Kaikkialla läsnä oleva" verkko
- Liikkuminen verkosta toiseen saumattomasti
- Nopea tiedonsiirto
- Sisältö pääosassa

Haettu osoitteesta http://fi.wikipedia.org../../../4/g/_/4G_5eaa.html

Luokka: Matkapuhelinverkot

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Español
- Français
- Italiano
- Português
- Tiếng Việt
- Türkçe
- 中文